
Scroti  structuram  ad  innumerabiles  eosque  varios 
morbos  et  organicas  degenerationes  esse  proclivem , 
nec  raro  ab  iis  affici,  frequentes  et  valdb  memorabiles 
clarissimorum  fideque  dignissimorum  virorum  obser- 
vationes salis  nobis  comprobant. 

Inter  multas  illas  abnormes  atque  vitiosas  meta- 
morphoses, quas  conscriptas  videmus,  ea  praecipue, 
qua  scrotum  organon  fit  lac  secernens , attentione 
nostra  atque  admiratione  digna  est.  Oui  quidem 
scroti  status  inter  hujus  partis  metamorphoses  vitiosas 
longe  rarissimas  referendus  est.  Quoad  enim  medi- 
cinae literaturam  perlustravi,  nihil  de  ea  re  cognovi, 
nisi  quod  solus  Doctor  Mulier*)  de  simili  casu  descrip- 
sit. Attamen  in  hoc  casu  liquor  e scroto  secretus  lacti 
quodammodo  similis  fuit,  neque  lac  verum. 


*)  Huf.  Journ,  d.  p.  H.  54.  B.  1822. 

Hoc  tempore  autem  in  hujus  urbis  nosocomeo 
homo  curatur , qui  ex  amplo  suo  scroto  interdum 
permultum  lac,  sponte  effluens  amittit.  In  quo  qui- 
dem nequaquam  de  liquore,  lacti  tantum  simili,  agi, 
chemicis  periculis  certum  satis  ac  dilucidum  factum  est. 

Cujus  morbi,  tam  rari  quam  memorabilis,  historia 
relata,  judicium  nostrum  de  eo  proponemus. 


H.  V.  viginti  unum  annos  natus , e vico  prope  Ti- 
gurum  sito,  sanis  parentibus  ortus,  valido  corpore  et 
bona  valetudine , prioribus  annis  juvenilibus  plane  va- 
lebat, solitis  puerilibus  morbis  facile  superatis.  Tres 
ejus  fratres  et  soror  continua  valetudine,  firmitate  et 
hilaritate  gaudent.  Ipse  plerumque  laboribus  rusticis 
erat  occupatus.  Sed  jamjam  a quindecimo  aetatis  anno 
nunquam  satis  bene  valebat.  Molestiae,  quae  eum 
excruciabant,  hocce  modo  procedebant:  repente  lan- 
guore, cibi  fastidio,  injucundo  et  amaro  gustu j capi- 
tisque doloribus  correptus  est,  mox  frigore,  urente 
calore,  cutis  siccitate  etvehemente  siti  subsequentibus. 
Quem  statum,  tres  dies  durantem,  in  femore  et  crure 
dextri  lateris  eruptio  exanthematis  excepit,  quae  ru- 
bris et  circumscriptis  maculis  apparens,  urentem  cutis 
dolorem  procreabat.  Quae  quidem  maculae  supra 
cutem  paululum  elevatae  et  partim  satis  diffusae  erant. 
Mox  vero  febri  una  cum  exanthemate  extincta,  aegro- 
tus in  pede  dextri  lateris  tumorem  gigni  animadvertit, 
qui  paulatitn  totum  femur  et  crus  corripiebat  adeoque 
accrescebat,  ut  hae  partes  dimidio  fere  majores,  quam 
in  statu  sano , evaderent.  Externum  tegumentum 
pallide  nitebat,  externae  digitorum  impressioni  facile 

cedebat,  fossam  relinquens;  dolore  quidem  et  calore 
aeger  liberatus , sed  membri  pondere  gravatus  erat. 

Oui  ingens  tumor  ab  hoc  inde  tempore  permansit; 
ita  tamen,  ut  neque  corporis  incrementum,  neque 
universam  bonam  valetudinem  valde  tubaret  et  impe- 
diret. Interdum  ille  tumor  duobus  parvis  foraminibus, 
quae  cutis  pori  dilatati  esse  videntur , statim  infra 
ligamentum  Pupartii  in  interiore  femoris  latere  sponte 
diruptus  est;  tum  ex  illis  foraminibus  nunc  major, 
nunc  minor  candidi,  tenacis,  pellucidi,  aquosi,  non- 
nunquam  etiam  magis  turbidi  liquoris  copia  profusa 
est.  Jam,  vehemente  tumore  paululum  remisso,  in 
femore  interdum  acuta  exanthematis  eruptio,  supra 
descripta  , apparuit.  Praeterea  per  unum  et  dimi- 
dium annum  aeger  ulcere  gravatus  est,  quod,  sponte 
in  dextro  crure  ortum,  multum  liquoris  corrosivi  pro- 
fundebat. Ita  tres  anni  praeterlapsi  sunt,  multis  me- 
dicaminibus et  medicorum  consiliis  frustra  adhibitis. 
Jam  ad  mala  praesentia  novum  accessit.  Aegrotus 
enim  ad  octodecimum  usque  aetatis  annum  minima 
habebat  membra  virilia;  testes  minutissimae  erant; 
scrotum  tensum  , contractum  , rugosum  ; penis  brevis 
et  tenuis;  erectionibus  nunquam  loborabat.  Illo  autem 
aetatis  anno  scrotum  et  penis  ad  monstrosam  usque 
magnitudinem  repente  accrescere  coeperunt.  Praeser- 
tim illud  magnum  erat  et  magnopere  intensum,  simul 
aeger  aliquamdiu  staret  et  simul  laboraret.  Mox  in 
externo  ejus  cute  parvae  vesiculae  tantae,  quantae 
lentes,  conspectae  sunt,  flavescentes,  in  dextro  latere 
magis  condensatae,  e quibus  postremo  diruptis  magna 
lactei  liquoris  copia  promanabat.  Dehinc  e poris  in 
femore  patentibus  simul  hujus  liquoris  nonnihil  pro- 
fluebat, praecipue  tum,  quum  scrotum  premeretur. 


Qui  quidem  liquor  plerumque  veri  laciis,  nonnunquam 
tamen,  siculi  jam  supra  dictum  est,  seri  lactis  spe- 
ciem praebuit. 

Ouamquam  hic  lactis  profluxus  non  erat  continuus, 
tamen  altera,  vel  tertia,  vel  quarta  quaque  hebdomade 
tumor  scroti  augescebat-,  simul  dolores  in  regione  sa- 
crali et  inquinali  exstiterant;  levis  et  repentinus  scroti 
dolor  pungens  et,  vesiculis  amplioribus  factis,  stando 
vel  meando  profluxus  vel  major  vel  minor  repeti  so- 
lebat,- copia  secreti  lactis  nunc  circiter  dimidia,  nunc 
tota  mensura  erat. 

Ulcus,/?;  cruris  quidem  sanatum  et  tumor  totius 
membri  inde  a novo  scroti  statu  valde  minutus  erat. 

Tum  aegrotus  vicesimo  tertio  die  mensis  Augusti 
hujus  anni  in  nosooomeum  nostrum  deportatus  est, 
ubi , per  aliquod  tempus  observatus  et  curatus , in 
hocce  statu  versatur  : 

Scrotum,  valde  tumefactum  et  molle,  his  quidem 
locis  quasi  pinguedine  completum  esse  videtur,  illis 
quasi  laxa  muliebris  mamma  tactui  offertur.  Ouodsi 
adeo  premitur,  ut  dolores  haud  ita  magni  gignantur, 
tenues  et  imperfectae  fossulae  resident.  Ipsa  quoque 
cutis  penem  obtegens,  magnopere  tumefacta  est,  prae- 
putium incompletam  phimosin  conformat ; color  cutis, 
has  partes  circumdantis,  profundior  est,  quam  in  statu 
normali  esse  solet.  Corpora  cavernosa  penis  parva 
sunt,  brevia,  et  versus  symphysin  ossium  pubis  re- 
tracta. Testes  ipsae  parvulae,  versus  annulum  abdo- 
minalem retractae. 

Caetera  corporis  structura  ubi  respicitur,  larynx 
quidem  minus  prominet,  similior  muliebri,  sed  mulie- 
bri voce  carens,  barba  et  pubes  rarissima  et  tenuis- 

sima , femur  et  crus  dextro  latere  parvo  tantum  cras- 
sius est,  quam  latere  sinistro. 

Primis  statim  diebus  , quibus  aeger  hae  in  urbe 
degebat,  omnia  illa  symptomata  conspecta  sunt,  quae 
liquoris  profluxui  antecedere  solebant.  Plus  tribus 
partibus  mensurae  lactei  liquoris  profluxit  — . Trige- 
simo mensis  Augusti  die  horripilatio  per  totam  colum- 
nam vertebralem,  oscitatio,  tum  vehemens  calor,  si- 
tis, amarus  gustus,  linguae  superficies  impura,  appe- 
titus inopia,  tensio  et  gravedo  in  regione  frontali, 
levis  vertigo , vehemens  in  dextro  latere  uredo,  acce- 
leratus et  plenus  pulsus  extiterant,  Quae  symptomata 
cuncta,  a nocte  trigesimi  Augusti  diei  usque  ad  diem 
sequentem  pergentia,  nocte  omnem  aegroto  somnuin 
demebant,  donec  tandem  exanthema  in  femore  erum- 
pebat, quo  jam  saepius  aeger  fuerat  allectus.  Quod 
quidem  exanthema  tale  exti terat , quale  jam  supra 
descripsimus.  Quare  ad  urticariam  illud  pertinere 
pobis  persuasum  habemus. 

Undecimo  Septembris  die  rursus  tertia  mensurae 
pars  liquoris  effluxit,  qui  quidem,  non  amplius  tam 
crassus,  albus  et  dulcis,  quam  prior,  seminis  virilis 
odorem  emittebat.  Tribus  diebus  post  iterum  febri 
affectus  est,  eo  tamen  discrimine,  quod  nunc  simul 
acutior  per  scrotum  dolor  et  calor  oboriebatur,  vesi- 
culae in  cute  augescebant,  cutisque  ipsa  rubescebat. 
Tum  urticaria  in  femore  rediit,  quae,  postquam  unum 
diem  duraverat,  paulatim  evanuit.  Postremo,  exiccatis 
vesiculis,  scroti  cutis  desquamata  est.  Dehinc  per  totum 
Septembrem  et  Octobrem  aeger , etsi  severae  diaetae 
adstrictus , valere  perrexit;  tumor  scroti  cutisque  pe- 
nem circumdantis  manifeste  diminutus  est.  Bis  qui- 
dem illo  mense  profluxus  e scroto  redintegratus  est, 

sed  copia  liquoris  nunc  aquosi  et  turbidi  fuit  mi- 
nima. 

Caeterum  hoc  monendum  esse  videtur,  aegrotum 
nulla  prorsus  symptomata  praebere,  quibus  possit  con- 
jici, adesse  inflammationem,  vel  suppurationem  atque 
indurationem  in  pelvis  organis.  Tantum  abest,  ut 
hectica  febri  laboret,  ut,  nutritu  et  incremento  bene 
procedente,  potius  pinguis  sit.  Ouae  quidem  aegroti 
pinguedo  eo  magis  mira  videtur,  quod  periodica  lactis 
excretio  permagna  est.  — Ipse  lactis  profluxus , inter 
standum  quam  interjacendum  major,  ligatura  femoris 
et  compressione  in  regione  inquinali  retineri  nequit; 
contra  pressione  in  scroto  largius  procreatur  — Stip- 
tica et  emolientia,  prius  diu  adhibita,  nihil  valebant  — 
Urinae  secretio  et  excretio,  sicuti  etiam  alvi  excretio 
juste  et  bene  procedit. 

Ouemadmodum  .igitur  his  cunctis  symptomatibus 
de  liquore,  nonnisi  lacti  simili,  e.  gr.  de  lympha, 
vel  de  alia  quadam  hujus  generis  materia  agi  negatur, 
ita  lac  verum  adesse  physica,  microscopica  et  ehemica 
disquisitione  manifestissime  comprobatur.  Jam  de  his 
disquisitionibus  deinceps  verba  faciemus. 

Lac  primis  statim  , quos  aeger  in  nosocomep 
transigebat,  diebus  in  vase  vitreo  collectum,  fuit  al- 
bidum, haud  pellucidum,  calidum,  fluidum,  semen 
olens  , salem  sapiens  , i La  tamen  , ut  ne  dulcis  quidem 
gustus  lateiet.  1 empore  aliquo  praeterlapso  in  duas 
partes  secretum  est  - Altera  pars,  in  fundo  vasis  vi- 
trei, quo  colligebatur,  residens,  quoad  speciem  exter- 
nam valde  similis  fuit  albumini  semicoagulato  , prae- 
terquam quod  erat  subcana  - Altera  pars,  minor, 
quae  fluida  manebat , lacLis  minus  coagulati  , magis 
subcani  quam  albi  conspectum  retinuit. 

Microscopica  parlis  non  coagulatae  inspectio  ape- 
ruit globulos  sphaeroitlae  formae,  inaequali  amplitudine, 
omnino  autem  minores  iis,  qui  in  capreae  et  asinae 
lacte,  eodem  tempore  inspecto,  inveniebantur.  Ouo- 
rum  globulorum  circiter  sexaginta  millia  digiti  qua- 
drati spatium  complexum  est.  Globuli  non  pellucidi 
fuere,  sicuti  in  aliis  laetis  generibus.  Trigesima  fere 
pars  globulorum  lacteorum  ea  fuit  magnitudine,  qua 
in  lacte  capreae  esse  solent. 

Lac  hoc  modo  inspectum  viro  clarissimo,  Loewig, 
Chemiae  Professori  ord.  pubi,  traditum  est,  qui  hanc 
chemicae  de  eo  inspectionis  rationem  iniit. 

Specificum  lactis  pondus  fuit  in  temperatura  + 
15°  C.  1,0176.  — Ubi  lac  aliquamdiu  immotum  steterat, 
in  superficie  flos  collectus  est  cx  albo  flavescens.  Jam 
si  in  temperatura,  + 30°  non  superante,  vaporabatur, 
in  superficie  flava  tunica  est  conformata  , qua  demta 
nova  rursus  evasit.  In  temperatura  4-  60 — 70°  coa- 
gulatum est,  tum  quoque,  quum,  recens  profluxum, 
calefieret  — Acidum,  ut  in  frigore  coagularetur,  effe- 
cit, nequaquam  vero  aether  et  alcohol.  Post  aliquod 
tempus  alba  massa  resedit,  quoad  externam  speciem 
similis  albumini  recens  coagulato,  quae  autem  conte- 
rendo et  miscendo  rursus  plane  fluida  reddebatur. 
Lac  neque  acidam  neque  alcalicam  reactionem  pro- 
didit. Ouod  si  destillabatur,  liquor  volatilis  destillatus 
apparuit  colore  egens  , foetens  , acida  vel  alcalica 
reactione  carens.  Centum  partes  lactis  8,691)  consi- 
stentes, in  -fi  105 — 106°  siccatas  particulas  continuerunt. 

1. 

277,260  gramma  lactis  tamdiu  renovatis  aetheris  par- 
tibus quassando  commixta  sunt,  donec  nihil  aetheris 
post  evaporationem  residuum  erat.  Detnde  aether, 

qui  colorem  subflavum  receperat,  ita,  ut  unciae  pau- 
cae relinquerentur,  destillatus  et  pars,  in  retorto  re- 
sidua , in  balneo  Mariae  plane  siccata  est.  4,570  gr. 
pinguedinis  recepta  sunt,  quae  quidem  pinguedo  sub- 
flavo  erat  colore  et  consistentia  liquefacti  butyri  et 
singulari  odore  semineo.  Liquefacta  clara  fit , pellu- 
cida et  non  nisi  post  majus  temporis  intervallum  ite- 
rum solida  redditur.  Fervente  spiritu  vini  difficillime 
solvitur.  Ubi  refrigerata  est  spirituosa  solutio,  ab  initio 
quidem  alba  pinguedo  secernitur,  tam  solida,  quam 
sebum  ; tum  guttae  oleaceae  sequuntur , quae  vel  re- 
frigeratae fluidam  formam  retinent.  Si  alcoholica  so- 
lutio evaporatur,  fluida  pinguedo  restat,  odore  insuavi, 
butyri  acido  simili  — Igitur  e 100  partibus  laetis  1,619 
butyri  recipimus. 

2. 

Lac,  aethere  a butyro  liberatum,  haud  diutius 
fuit  impellucidum , sed  liquidissimum  , aquosum  et 
flavescens.  Mediocri  calore  aether,  adhuc  immixtus, 
remotus,  sed  lac  non  coagulatum  est,  antequam  ma- 
gis calefiebat.  Tum  lac  cum  diluto  acido  sulphurico 
commixtum  et  album  sedimentum  largum  et  copio- 
sum, quod  inde  conciliabatur,  in  filtro  pluries  ablutum 
est.  Residuum  aqua  barytaque  carbonica  permixtum  et 
a baryta  sulphurica  filtro  separatum  est,  filtratum  flavo 
colore  fuit,  inter  vaporandum  lac  oluit  et  tunica  super- 
tectum erat.  Filtrato siccato,  relicta sunt5, 631  gr.  casei; 
igitur  a 100  partibus  lactis  2,031  recipimus  — Casei 
materia,  subflava , facile  conteri  et  plane  aqua  solvi 
potest;  caeteruin  sicuti  solida  casei  materia  se  habet, 

3. 

231,050  gr.  recentis  lactis  labe  prorsus  coagulata 
sunt,  aquosa  pars  filtrata  et  vaporata  et  residuum  per 


10 


aliquod  tempus  in  temperatura  100°  repositum  est. 
Pars  illa  pependit  11,618  gr. , ita  ut  e 100  partibus 
lactis  recipiantur  4,609. 

Residuum  alcoholo  0,8S6  spec.  pond.  digestum 
(digerirt),  tum  spirituosa  solutio  vaporata  est.  Rece- 
ptum alcoholicum  extractum  pependit  2,186  gr. ; igitur 
100  partes  JacLis  continent  0,947. 

Alcoholicum  extractum  aqua  solutum  est',  aquosa 
solutio  salsum  gustum  praebuit,  fuitque  plane  neutra- 
lis. Vaporata  deinde  et  residuum  candefactum  est. 
Massa  inter  candescendum  nigrefacta,  partibus  orga- 
nicis prorsus  deletis,  e cano  album  cinerem  reliquit, 
qui  cinis,  exceptis  aliquot  floccis,  plane  aqua  solutus 
est  et  carbonico  natro,  Chlorkalio,  maxima  ex  parte 
autem  Chlornatrio  constitit  — Quia  alcoholicum  ex- 
tractum nullam  reactionem  alcalicam  prodebat  , 
natrum  carbonicum  e natro  laetico,  quod  anlea  ad- 
fuit, ortum  esse  satis  liquet.  Partes  alcoholo  haud 
resolubiles,  quarum  copia  9,452  erat,  saccharum  lactis, 
quod  ex  aquosa  solutione  sub  granosorum  crystallo- 
rum forma  prodibat,  praeterea  parvas  Chlornatrii 
particulas  , Kali  sulphuricum  et  Natrum  phospho- 
ricum  continnerunt.  — Postquam  lactis  saccharum 
candescendo  deletum  erat,  restiterunt  2,173  gr.  cine- 
ris. Si  lactis  sacchari  amissio  respicitur,  supra  dicta 
231,050  gr.  lactis  continent  7,279  gr.  sacchari  lactis, 
igitur  100  partes  lactis  continent  3,150. 

4. 

390  gr.  lactis,  quod  exsiccabatur,  vaporata  sunt 
ct  residuum  candefactum.  Restiterunt  3,429  cineris  , 
qui  consistebat 

1)  e qartibus  aqua  solubilibus  • 2,725 

2)  e partibus  aqua  insolubilibus  0,704 

3,429 

A. 

Partium  aqua  solubilium  disquisitio. 

a. 

4,03  gr.  in  parvum  vitreum  cylindrum,  ab  altero 
fine  clausum  et  conflatum,  indita  sunt,  isque  cylindrus 
in  lagena,  in  qua  inerat  acidum  nitricum  dilutum, 
ita  positus  est,  ut  acidum  ab  eo,  quod  in  cylindro 
vitreo  erat  inclusum,  non  contingeretur.  Lagena, 
aeri  inaccessa,  cum  parva  fistula,  Chlorcalcium  conti- 
nente, conjuncta  et  totus  apparatus  ponderatus  est; 
Lum  lagenae  inclinatione  cylindrus  vitreus  inversus  et  ita 
acidum  nitricum  cum  eo,  quod  in  cylindro  vitreo  erat 
inclusum,  permixtum  est.  Postquam  desierat  gasis  for- 
matio, lagena  patefacta  et  paulo  post  una  cum  cylindro 
Chlorcalcium  continente  conclusa  et  ex  pondere  , quod 
nunc  supererat,  acidi  carbonici  copia  destinata  est. 
Ponderis  amissio  fuit  0,058  gr. ; quod  si  acidum  caiv 
bonicum  cum  omnibus  partibus  aqua  solubilibus  con- 
fertur, restant  0,120. 

b. 

Solutio  acida  nitrica,  in  lagena  a,  contenta,  ar- 
gento nitrico  praecipitata  est.  Chlorargentum  , quod 
inde  parabatur,  liquefactum  pependit  1,65  gr. , quod 
pondus  respondet  0,422  gr.  Chlori , itaque  omnes  par- 
tes aqua  solubiles  0,856  gr.  Chlori  continent. 

c. 

E liquore  a Chlorargento  in  b,  defiltrato  acidum 
sulphuricum  Chlorbaryo  praecipitatum  est;  Baryta  sui- 

phurica,  inde  parata,  aqua,  acidum  muriaticum  con- 
tinente, diluta  est;  quod  residuum  erat,  pependit 
0,505  gr.,  quae  respondent  0,273  acidi  sulphurici,  ita 
ut  in  cunctis  solubilibus  salibus  inessent  0,354  acidi 
sulphurici. 

d. 

1,061  gr.  salium  aqua  solubilium  aqua  soluta  sunt; 
aquosa  solutio  plumbo  acetico  praecipitata  est.  Li- 
quor filtratus  amtnoniaco  carbonico  commixtus  est, 
quo  oxydum  plumbi  adhuc  in  liquore  reliquum  et  so- 
lutum praecipitaretur.  Totus  liquor  liltro  a sedimento 
purgatus  et,  donec  siccus  erat,  vaporatus,  quod  resi- 
duum, candefactum  est.  Candefacta  massa  acido 
muriatico  saturata  est,  ita  ut  acidum  praevaleret,  in- 
deque  recepta  acida  solutio  muriatica  vaporata,  sal 
siccus  in  vase  plalineo  ad  mediocrem  usque  ardorem 
candefactus  et  ponderatus  est;  pondus  fuit  0,998  gr. ; 
itaque  in  omnibus  salibus  aqua  solubilibus  insunt  1,967. 

Una  parati  salis  pars  cum  tribus  Chlorplatinnatrii 
partibus  commixta  est;  commixtio,  paucissima  aqua 
soluta,  mediocri  calore,  donec  siceabatur,  vaporata, 
siccum  residuum  alcoholo  diluto  tractatum  est;  quo 
lacto  Chlornatriurn  et  abunde  additum  Chlorplatinna- 
trium  solvebatur.  Effectum  inde  Chlorplatinkalium 
alcoholo  satis  dilutum  est;  mediocri  calore  siccatum 
pependit  0,834  gr.,  quae  respondent  0,163  gr.  Rali; 
igitur  omnes  aqua  solubiles  partes  0,322  gr.  Kali,  vel 
0,508  gr.  Chlorkali  continent,  quod  pondus  si  a com- 
muni pondere  Chlorkali  et  Chlornatrii  detrahitur, 
1,468  gr.  Chlornatrii,  vel  0,782  gr.  Natri  restant. 

Acidi  phosphorici  copia  cognita  est  ex  amisso, 
dum  Chiorum  omne  pro  Chlornatrio  habebatur. 

Partes  igitur  aqua  solubiles  sunt: 
in  390  part.  lact.:  in  100  part.  lact. 

1,089  . 

0,290  . 

0,595  . 

0,114  . 

0,607  . 


Chlornatrii  . . 
Natri  carbonici  . 
Kali  sulphurici 
Natri  sulphurici 
Natri  phosphorici 


0,27S 

0,074 

0,151 

0,037 

0.155 


2,725 


0,695 


B. 

Partium  aqua  insolubilium  disquisitio. 

a. 

Partes  aqua  insolubiles  acido  muriatico  solutae 
sunt,  et  acidi  carbonici  copia  ratione  supra  dicta  sta- 
tuta est,  quae  erat  0,065  gr. 

b. 

Solutio  acida  muriatica  a,  ammoniaco  saturata, 
tum  alcoholo  commixta  est;  acido  sulphurico  calcaria 
praecipitata  est,-  calcaria  sulphurica  pependit  0,587  gr., 
quae  respondent  0,241  gr.  calcariae. 

I 

c. 

Solutio  inb,  a calcaria  liberata  et  tamdiu  tepefacta 
est,  donec  omne  alcohol  evaporatum  erat.  Magnesia 
natro  phosphorico  praecipitata,  sal  duplicatum,  inde 
effectum,  candefactum  et  ex  ejus  pondere  Magnesiae 
copia  computata  est,  quae  erat  0,183  gr. 

d. 

Acidum  phosphoricum  quanti  esset , ex  amisso 
apparuit  et  aestimatum  est  0,215  gr. 

Lac  igitur  partes 

aqua  insolubiles 

continet : 

in  390  part. 

in 

100  part. 

Calcariae  earbonicae 

. . 0,150  . .. 

..  0,038 

Calcariae  phosphor. 

. . 0,371  . . 

. 0,089 

Magnesiae  .... 

. . 0,183  . 

. 0,017 

0,701  . . . 0,172 


Uni versalis  conspectus. 

100  partes  lactis  continent. 

corpus  foetens  aethereuin 

lElain 

1,619 

Butyri  (Stiarin 

( Butyrin  ? 

Casei 

2,031 

Sacchari  lactis 

3,150 

Chlornatrii 

0,278 

Natri  carb.  (Natr.  lact. ) 

0,071 

Kali  sulph 

0,151 

Natri  sulph 

0,037 

Natri  phosph,  . 

0,155 

Calcar,  carbon 

0,038 

Magnes 

0,017 

Cale,  phosph 

0.0S9 

7,699 

amissi 

1.000 

8,(509 

Illum  igitur  liquorem  verum  lac  esse,  satis  dc- 
monstratum  esse  arbitror;  sola,  quibus  hoc  lactis 
genus  a caeteris  differt,  discrimina  haec  sunt: 
a)  quod  multos  sales  aqua  solubiles,  praesertim  mul- 
tum Chlornatrii  continet; 

b)  quod  ei  acidum  laeticum  deest; 

c)  quod  nihilominus  coagulatur; 

d)  quod  pondus  specifice  levius  habet; 

e)  quod  odorem  semini  similem  spargit; 

f)  quod  microscopica  inspectio  globulos  minores 
eosque  impellucidos  aperit. 


Gravissima  sane  et  memoratu  dignissima  in  illo 
morbo  est  lactis  secretio , quippe  quae  cum  muliebri 
habitu,  cum  manca  et  imperfecta  testium  structura  et 
cum  morbosa  femoris  affectione  intime  cohaereat. 
Illud  vero  lac  quum  neque  e cavo  abdominis,  neque 
a testiculis  profluere  possit,  ex  quo  alio  loco  proficisci 
verisimile  est,  quam  ex  illo  lactis  glandulae  simili 
corpore,  quod  in  scroto  conspicitur'?  Accedit,  quod 
id  ipsum  corpus  non  est  separata  pinguedo;  nam  quo- 
modo tandem  e pinguedinejac  secerni  possit?  Nonne 
contra  quotidie  videmus,  in  mammis  muliebribus, 
nimis  pinguibus,  lactis  secretionem  fieri  languidam, 
vel  plane  cessare? 

Lac  vero  e sanguine  secerni  certissimum  est;  igi- 
tur in  illo  aegroto  singulari  vasorum  constitutione  se- 
cretio efficitur  — . Res  attentione  nostra  dignissima 
et  quoad  genesin  et  therapiam  hujus  morbi  gravissima 
est  morbosa  affectio , quae  in  femore  et  crure  dextri 
lateris  conspicitur.  Ouae  quidem  affectio  acuto  exan- 
themate incepit,  quod  similimum  fere  est  urticariae. 
Quo  exanthemate  extincto  oedematicus  partium  modo 
dictarum  tumor  extitit  qui  chronice  continuo  perdura- 
bat; ad  quem  tumorem  insuper  accessit  ulcus  in  crure, 
unum  ct  dimidium  annum  patens  et  liquorem  corro- 
sivum evacuans.  Eruptio  unacum  praeterunte  febri 

unoquoque  anno  saepius  rediit,  semper  eodem  modo 
eodemque  loco,  neque  magna  incrementi  totius  cor- 
poris et  universalis  valetudinis  impedimenta  reliquit  — 
Monendum  denique  esse  censeo,  haec  symptomata  et 
diu  quidem  jam  ante  ortum  lactis  secretionis  et  ex- 
cretionis  c scroto  extitisse,  et  maxima  ex  parte  po- 
stea quoque  permansisse.  Quae  symptomata  morbum 
in  cute  et  textu  celluloso  dextri  fermoris  et  cruris 
inesse  nobis  persuadent,  qui  quidem  morbus  chroni- 
cum est  exanthema  — Si  cum  hoc  casu  ea  omnia  confe- 
runtur, quae  chronicis  exanLhematibus  occurrunt,  quoad 
diagnosin  nihil  aliud,  nisi  Leprae  morbum  invenimus, 
sed  modo  incipientem,  ita  ut  desorganisatio  cutis  et 
textus  cellulosi  nondum  horribilem  gradum  sit  assecuta. 

In  vicina  Italia  superiore  Pellagram  quam  dicunt, 
et  in  Oriente  Lepram  frequenter  a primordio  suo  saepe 
per  aliquot  annos  eodem  modo  prodire  et  procedere 
scimus.  Extitit  enim  periodice  febris  gastrica  et  ery- 
sipelas , paulatim  tumor  quorundam  cutis  locorum, 
quae  omnia  postquam  aliquamdiu  perduraverunt,  hor- 
ribiles deformationes  unacum  universalis  valetudinis 
amissione  sequuntur. 

Quas  quidem  leprosas  formas  in  ipsa  quoque  Hel- 
vetia inveniri,  jam  aliquoties  me  ipsum  experientia 
docuit.  In  nostro  enim  hospitio  publico  gratuito  hujus 
generis  tres  versantur  aegroti,  in  quibus  morbus  ad- 
modum evolutus  est. 

Si  indolem  horum  morborum  respicimus,  aegro- 
tum parentibus  sanis  genitum  esse,  fratres  et  sororem 
sanos  habuisse  , annosque  pueriles  sanum  transegisse 
novimus,  ita  ut  omnino  nihil  in  his  rebus  sit,  quod 
ad  indolem  illorum  morborum  manifeste  facere  et 
conferre  potuerit.  Jam  vero  multi  sunt  morbi,  ad 
quorum  ortum  nulla  prorsus  dispositione  est  opus, 

vel  quorum  dispositio  obscura  est.  Inter  quos  mor- 
bos Leprae  etiam  variae  formae  sunt  referendae.  Ita 
in  praeclaro  opere  Larrci , quo  de  morbis  inter  expe- 
ditionem Napoleonis  in  Aegyptum  auctor  disserit, 
viros  cujusque  aetatis,  cujusque  constitutionis,  cu- 
jusque  denique  temperamenti  a Leprae  morbis  affec- 
tos esse  legimus.  Quinto  ejusdem  operis  volumine 
unam  praecipue  formam  Larreius  commemorat,  quae 
quoad  nostrum  casum  gravissima  est.  Fortissimos 
enim,  dicit,  et  robustissimos  quosque  viros  optimae 
aetatis,  appetitu  veneris  abundantes,  post  indisposi- 
tionem  brevem  plerumque  potestatem  virilem  amisse- 
runt,  interdum  in  crure  ulcera  proruperunt,  scrotum 
majus  et  crassius  factum,  et  quasi  pinguedine  comple- 
tum est;  ipsi,  simul  ignavi  facti,  in  omnibus,  quae 
agerent  muliebrem  naturam  prodiderunt,  unde  Lar- 
reius illum  morbum  femineum  appellavit.  Quum 
plerumque  Lepra  vel  Elephantiasis  evolveretur,  haec 
pro  forma  primaria  habenda  esse  videtur. 

Si  nostrum  aegrotum  respicimus , equidem  aliquam 
Leprae  formam  eodem  modo  causam  existimaverim , 
quae  indolem  habitus  feminei  et  naturae  femineae  po- 
tissimum adjuverit  et  sustentaverit.  Ouod  facilius  eo 
ipso  tempore  fieri  potuit,  quo  corpus  juvenile  ad  per- 
fectam evolutionem  pervenire  solet,  scilicet  pubertatis 
tempore.  Quos  Larreius  observavit,  milites  fuerunt, 
omnesque  jam  plane  adulti,  ubi  morbi  vis  in  corporis 
‘.nerem entum  et  formam  non  satis  manifesta  esse  poterat. 

Prognosis  illius  morbi,  quum  aegrotus  in  noso- 
omeuin  deportatus  esset , admodum  dubia  con- 
stitui potuit.  Quum  enim  malum  jam  multos  deinceps 
an.ios  perduraverit,  jamque  per  totum  organismum 

penetraverit  , porro  quum  lactis  secretionis , quae 

* 

seminis  secernendi  loco  erat,  et  Leprae  in  femore 
observatae  jam  a multis  medicis  frustra  tentata  sit 
cura,  nonnisi  assidua  et  diligenlissima  cura  morbum 
radicitus  sublatum  iri  satis  liquet.  Quae  quidem  cura 
a doctissimo  nostro  atque  sagacissimo  Professore  et 
Directore  Schoenlein  hoc  modo  inita  est. 

Aeger,  in  nosocomeo  receptus,  per  aliquot  dies 
observatus,  ordinariae  diaetae  adstrictus  in  lectoque 
versatus  est.  Vicesimo  nono  Augusti  die  datum  ei 
est  laxans  e Pulv.  rad.  Jalap.  Mercur.  dulc.  et  Sapon. 
med.  singulor,  granis  octo,  et  quidem  in  forma  pilu- 
larum , quo  duae  tantum  alvi  excretiones  effectae  sunt. 
Altero  die  ob  febrem,  supra  descriptam,  medicamine 
caruit,  ejusque  loco  mediocri  venesectione  instituta, 
diaetae  severae  alligatus  est.  Tum  ultimo  mensis 
Augusti  die  mfus.  Sennae  comp.  c.  pulv.  rad.  Jalap. 
scrup.  duob.  ei  datum  est,  quod  octo  alvi  excretiones 
et  quidem  copiosissimas  efficiebut.  Secundo  Septembris 
die  drach.  una  unguent,  mere,  duplicis  infrictio  in 
femore  aegroti  instituta  est,  quae  quarto  et  septimo 
die  huius  mensis  vicissim  in  crure  et  in  femore  repe- 
tiebatur. 

Ouibus  paucis  infrictionibus  factis,  tumor  in  dextro 
femore  omnino  evanuit.  Eodem  modo  post  hanc 
curam,  quacum  continua  et  severissima  diaeta  et  quies 
in  lecto  conjunctae  erant,  crassitudinem  et  tumorem 
scroti  sensim  diminui  animadversum  est.  Undecimo 
Septembris  die  iterum  copia  quaedam  liquoris,  lacti 
similis,  profluxit,  qui  vero  liquor  multo  aquosior  erat, 
liquidior,  magis  flavus  quam  albus;  nec  tam  acriter, 
quam  prior,  semen  olebat,  nec  nisi  tertiam  ad  summun 
partem  copiae  prius  excretae  efficiebat. 

Jam  quia  post  mercuriales  frictiones,  modo  ne- 

moratas,  morbus  specificus  mercurialis  subsequebatur, 
frictiones  usque  ad  defectum  hujus  morbi  omissae 
sunt,  earumque  loco  inde  ab  octavo  Septembris  die 
decoctum  e rad.  Sarsaparil  et  Quajae  singulor. , unc. 
dimidia  paratum  quotidie  praebitum  est.  Duodecimo 
Septembris  die  infus.  Sennae  comp.,  quod  supra  ad- 
hibitum erat,  iterum  praebito,  et  ita  vehementi  excre- 
Lione  effecta  , altero  quoque  die  drachma  dimidia 
unguent,  mercur.  simpl.  in  extremitatibus  inferioribus 
inungi  coepit.  Ouod  per  totum  Septembrem  conti- 
nuatum est.  Aeger  interea,  etsi  severae  diaetae  ad- 
strictus,  bene  valere  perrexit;  tumor  scroti  cutisque 
penem  circumdantis  manifeste  diminutus  est.  Bis  qui- 
dem hoc  mense  profluxus  e scroto  rediit,  sed  copia 
nunc  aquosi  et  turbidi  liquoris  fuit  minima. 

Jam  ubi  illa  abnormis  in  scroto  sita  glandula  deleta 
erit,  propositum  est  a nostro  clarissimo  Professore 
Schoenlein,  secretionem  seminis  remediis  adjuvare; 
quare  aphrodisiaca  praebebuntur. 

Prosperrimus  successus , in  prima  statiin  curae 
parte  summam  movet  spem,  fore,  ut  aegrotus  inita 
curae  ratione  tandem  a molestissimo  et  atrocissimo, 
quo  premitur,  malo  liberetur. 

Scrotum  semper  quidem  magnum  et  crassum  man- 
surum esse,  facile  intelligitur , sed  gestando  suspen- 
sorio incommodum  quodammodo  removebitur. 


I. 


Omnes,  qui  vocantur  animi  morbi,  nil  nisi  cor- 
poris morbosi  cujusquam  status  sunt  effectus. 

II. 

Si  omnia  membra  vehementer  resoluta  sunt,  san- 
guinis detractio  vel  occidit  vel  liberat. 

III. 

Curatio  arteriae  vulneratae  per  ligaturam  praefe- 
renda est  curationi  per  compressionem. 

IV. 

Haemorrhagiae  acutae  sunt  beneficium  naturae. 


V, 

Status  gastricus  secretis  magis,  quam  ingestis  ad- 
scribendus. 


VI. 

Marasmus  senilis  non  est  morbus. 


VII. 

Nulla  sanatio  datur  in  amputatione  per  primam 
intentionem. 


VIII. 


Vagina  in  partu  minime  passiva. 

IX. 

i 

Compressio  tumoris  aneurismatiei  rejicienda. 

X. 

Chemia  diagnoseos  et  therapiae  magna  adjutrix. 

XI. 

DispensaLio  medicamentorum  medicis  non  oportet. 

XIL  ' 

Nulla  in  Organismo  reactio  chemica. 


